Държавен вестник, бр. 73, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  73
Наредбата за условията и реда за изтегляне от 
пазара, изземване от потребителите и унищожа­
ване на опасни стоки и за реда за обезщетяване 
на потребителите в случаите на изземване на 
опасни стоки във връзка с чл. 99 от Закона за 
защита на потребителите, чл. 73 от Администра­
тивнопроцесуалния кодекс и изискванията за 
безопасност съгласно стандарт БДС EN 71-1:2015 
„Безопасност на играчки. Част 1: Механични и 
физични свойства“, т. 8.4 „ Тест за устойчивост на 
опън“ и т. 8.2 „Тест за малки части“ нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, представляващи сериозен риск и опасност 
за здравето на потребителите:
 – бебешко боди-рокля, марка „Beyaz bebek“, 
за деца до 3 г., със залепена перла в средата на 
облеклото, състав: памук – 95 %, ликра – 5 %, 
с пришит текстилен етикет на чужд език, със 
следната информация: „Beyaz bebek“, made in 
Turkey, символи за третиране;
 – детски комплект от две части (клин и 
блуза), марка „Hoppi“, предназначен за деца до 
3 г., с прикрепена панделка, със златист кант и 
залепена перла върху лицевата част на блузата, 
която се отделя лесно, предлаган в прозрачна 
найлонова търговска опаковка, със следната 
информация: Hoppi baby kids, Turkey, Discover the 
potential, състав 100 % памук и пришит текстилен 
етикет с информация на чужд език: символи за 
третиране, made in Turkey;
 – детска рокля, марка „Minicix“, предназ­
начена за деца до 3 г., с рози и тюлено цвете 
с камъче в средата, прикрепено чрез залепва­
не в метален елемент, което се отделя лесно, 
предлагана в безцветна найлонова опаковка с 
надпис „Minicix“, произход – Турция, състав: 
85 % полиестер и 15 % памук, код: 607, баркод: 
6 0760085211001.
2. Вносителите и дистрибуторите да орга­
низират незабавното и ефективно изтегляне 
от пазара и изземването от потребителите на 
описаните в заповедта стоки по реда, условията 
и в сроковете, визирани в Наредбата за услови­
ята и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки, и да 
отправят предупреждения към потребителите 
за рисковете, които стоката съдържа.
Мотиви:
Стоките не отговарят на изискванията за 
безопасност БДС EN 71-1:2015 „Безопасност на 
играчки. Част 1: Механични и физични свойства“, 
т. 8.4 „Тест за устойчивост на опън“, тъй като 
лесно се отделят малки части, и т. 8.2 „Тест за 
малки части“, тъй като отделените малки части 
влизат изцяло в цилиндъра за малки части, и 
съгласно направена оценка на риска представля­
ват сериозен риск за здравето на потребителите 
от задавяне/задушаване (за малки деца до 3 г.).
На основание чл. 74 във връзка с чл. 60, 
ал. 1 от Административнопроцесуалния кодекс 
допускам предварително изпълнение на заповедта 
с цел да не се допусне предлагането на стоки 
на пазара в несъответствие с изискванията за 
безопасност, което несъответствие би могло да 
доведе до риск от задавяне на малки деца до 3 г.
Разпореждането, с което се допуска предва­
рителното изпълнение, може да се обжалва чрез 
КЗП пред съда в тридневен срок от съобщава­
нето му независимо дали настоящата заповед 
е оспорена.
Разходите по складиране, транспорт, изтег­
ляне от пазара, изземването от потребителите 
и тяхното обезщетяване са за сметка на про­
изводителите, вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
Д. Маргаритов
8075
ОБЩИНА ВЪРБИЦА
ЗАПОВЕД № 1489
от 27 август 2018 г.
На основание чл. 44, ал. 1, т. 1 и 7 и ал. 2 от 
ЗМСМА, чл. 310, ал. 5, чл. 311, ал. 1 и чл. 321, 
ал. 1 от ЗПУО, чл. 12, ал. 1 от ЗОС, чл. 60, ал. 1 
от АПК и Решение № 4, прието с протокол № 7 
от 30.07.2018 г. на Общинския съвет – гр. Вър­
бица, нареждам:
1. Да се преобразува ДГ „Миша“ – с. Конево, 
с административен адрес: с. Конево, община Вър­
бица, област Шумен, ул. Мир № 1, чрез вливане 
в ДГ „Детелина“ – с. Ловец, с административен 
адрес: с. Ловец, община Върбица, област Шумен, 
ул. Свобода № 4, считано от 1.09.2018 г.
2. Наименованието, седалището и официал­
ният адрес на детската градина са: ДГ „Детели­
на“ – с. Ловец, община Върбица, област Шумен, 
ул. Свобода № 4. Адресите на сградите, в които 
ще се провежда обучението, са: с. Ловец, общи­
на Върбица, област Шумен, ул. Свобода № 4, и 
втора сграда: с. Конево, община Върбица, област 
Шумен, ул. Мир № 1.
3. Отглеждането, възпитаването, социализа­
цията и обучението на децата да продължат в 
сградата на детската градина, която посещават 
преди вливането, като организацията на пред­
училищното образование в преобразуваните 
детски градини да се извършва съгласно раздел 
ІІІ, глава V от ЗПУО.
4. Сградният фонд на ДГ „Миша“ – с. Коне­
во, прилежащите є терени, публична общинска 
собственост, както и наличният инвентар да се 
предоставят за управление и стопанисване на 
ДГ „Детелина“ – с. Ловец, община Върбица.
5. Задължителната документация да се съх­
ранява в сградите на ДГ „Детелина“ с адрес: 
с. Ловец, община Върбица, ул. Свобода № 4, и 
втора сграда с адрес: с. Конево, община Върбица, 
ул. Мир № 1.
6. Трудовите правоотношения със служителите 
на преобразуваната детска градина да се уредят 
при условията на чл. 123 от Кодекса на труда.